ועדת הכלכלה, כנסת 25, פרוטוקול מספר 90, 2023-05-04 00:00

דוד ביטן: אני מחדש את הישיבה, בהמשך לנושא של עליית המחירים המפוקחים

דוד ביטן:  לצערי הרב, מה שאמרתי, זה מה שקרה

דוד ביטן:  ברגע שעלו המחירים המפוקחים, לא משנה כרגע מאיזו סיבה, עלו המחירים הלא מפוקחים, וגם התחילו חברות אחרות שלא קשורות בכלל לעניין הזה, להעלות מחירים גם כן

דוד ביטן:  למה? כי אם הממשלה מעלה מחירים, וזה המחיר המפוקח, זה הממשלה מעלה, כי זה מפוקח

דוד ביטן:  אז כולם רואי בזה הרשאה להעלות מחירים

דוד ביטן:  והתוצאה היא שהמלחמה ביוקר המחייה נפגעת בצורה קשה ביותר

דוד ביטן:  וברגע שמעלים, גם קשה להחזיר אחורה

דוד ביטן:  ולא רצו לשמוע לנו, אז נכון ששר האוצר הפקיד את זה במחצית, אחרי שביקשתי ממנו, אבל במקרה הזה זה לא הספיק

דוד ביטן:  אני ביקשתי לדחות את זה לספטמבר, ואם צריך, לתת 100 מיליון שקל כפיצוי למי שצריך

דוד ביטן:  אני לא נכנס כרגע למי בדיוק

דוד ביטן:  על מנת שהמחירים לא יעלו עד שנמצא את הפתרון

דוד ביטן:  אבל, בסופו של דבר, האוצר, כרגיל, עומד על הרגליים האחוריות בכל דבר, בלי להבין את ההשלכות שזה יכול לגרום

דוד ביטן:       100 מיליון שקל, לנסות לתת זמן למערכת לפתור את הבעיה, אין בזה בעיה ואין בזה שום דבר שפוגע בעקרונות

דוד ביטן:  כל הזמן מדברים איתנו על עקרונות

דוד ביטן:  אז זה דבר ראשון

דוד ביטן:  דבר שני, אנחנו יודעים במה צריך לטפל

דוד ביטן:  אנחנו, במסגרת דיונים שעשינו, וועדת הכלכלה, כבר בהתחלה הבנו שמחיר התערובת הוא גורם לנזק גדול מאוד במחירים, בכל מה שקשור לבשר, עוף, חלב, כל הדברים האלה

דוד ביטן:  זה בין 60% ל-70% מהמחיר החקלאי, בעניין הזה

דוד ביטן:  ולכן, צריך לטפל

דוד ביטן:  אנחנו קיבלנו הבטחה, אמנם, ממשרד האוצר, שהם מבינים את הבעיה, והם יעשו איזושהי בדיקה ורפורמה בעניין הזה

דוד ביטן:  אבל, צריך לעשות את זה מהר, אין לנו זמן להמתיק בעניין הזה

דוד ביטן:  רק, שתדע, שתדעו, שרק קנסות שמשלמים היבואנים של התערובת בנמלים זה 400 מיליון שקל בשנה

דוד ביטן:  זה הכל הולך למחיר בסופו של דבר

דוד ביטן:  וגם בזה אנחנו עשינו שתי ישיבות, בנושא הנמלים, בין השאר כדי לפתור את הבעיה הזאת, ויש פתרונות גם לזה

דוד ביטן:  אם כי משרדי הממשלה, הרגולציה קצת, עושים קצת בעיות בעניין הזה, כמו משרד התחבורה וכו'

דוד ביטן:  אבל, בגדול, זה נושא שצריך להיפתר

דוד ביטן:       ואני אגיד לכם את האמת, אל תסבנו אותנו

דוד ביטן:  אל תגידו לי עכשיו, זה לא שאני אומר לך שאתה מתכוון לסבן אותי, אבל אל תסבנו אותנו במובן הזה שתגידו לי – אנחנו עכשיו נטפל ואנחנו עכשיו נעשה

דוד ביטן:  אנחנו, מחיר החלב המפוקח, קודם כל, צריך לרדת באופן מידי

דוד ביטן:  מידי

דוד ביטן:  בלי שום סיפורים

דוד ביטן:  שמשרד האוצר צריך לתת קצת כסף, שייתן קצת כסף לעניין הזה

דוד ביטן:  זה הכל

דוד ביטן:  ואחרי זה נטפל בבעיות

דוד ביטן:  אני מקווה שנוכל להחזיר את הגלגל אחורה לגבי כל עליות המחירים שהיו ביומיים האחרונים

דוד ביטן:  עכשיו, להגיד לך את האמת, זה לא שאני מאיים, אני לא צריך לאיים

דוד ביטן:  אנחנו לא מעכבים תקציב, אנחנו לא מעכבים חוק הסדרים

דוד ביטן:  אנחנו עושים את העבודה שלנו

דוד ביטן:  אבל, אנחנו, בעניין הזה, לא נוותר

דוד ביטן:  אם אתם לא תלכו עם חברי הכנסת, אני אארגן את חברי הכנסת לפעילות חריגה

דוד ביטן:  חריגה

דוד ביטן:  באיזה מובן למשל? להפחית את המע"מ

דוד ביטן:  לא יכול להיות שב-OECD יש שם מע"מ על מזון הוא רק 8% ופה הוא 17%

דוד ביטן:  אז אם צריך, אם צריך, נעשה

דוד ביטן:  אין שום סיבה, למשל, שבמשך שנה זו, למשל, להקפיא את מחירי התערובת, שלא יעלו אותם

דוד ביטן:  גם את זה יכולים לעשות

דוד ביטן:  מה? מה קורה פה? אני לא מבין את זה

דוד ביטן:  כל יום קמים בבוקר והמחירים עולים

דוד ביטן:  לכל דבר ועניין

דוד ביטן:      אז אם צריך בעיות חריגות, צריך גם החלטות חריגות

דוד ביטן:  אין מה לעשות

דוד ביטן:  אני מקווה שבאתם עם בשורה היום בעניין הזה

דוד ביטן:  כי אם לא, אנחנו ביום ראשון נצטרך, חברי הכנסת, להתארגן בצורה שונה

דוד ביטן:  עם כל הכבוד, איך אמרתם? רפורמה משפטית צריך ברשויות עצמאיות? אז אנחנו נראה לכם שאנחנו עצמאיים מאוד בשטח, בעניין הזה

דוד ביטן:      חברי הכנסת, יש משהו שאתם רוצים להגיד, לפני זה?     

אליהו ברוכי: כן, אני רוצה לחדד את מה שאמרת

אליהו ברוכי:  קודם כל, להודות לך על הדיון

אליהו ברוכי:  הדיון הזה מתבקש

אליהו ברוכי:  כמו שאמר לך היום גפני, הוא תכנן לעשות את זה, רק ברגע שאתה העלית את זה אז הוא השאיר את זה אצלך

אליהו ברוכי:  אני חושב שיש פה, מעבר למחיר שאנשים משלמים, שזה המינימום בכל בית, החלב, יש פה מסר לשוק, וגם הציבור, וגם השוק המסחרי, שפשוט לא אכפת לנו מיוקר המחיה

אליהו ברוכי:  וכמו שאמרת, אני מחזק אותך בנושא הזה של החוק של המע"מ - - -      

דוד ביטן: שם בקשה על הלחם

דוד ביטן:  מה אתה רוצה? אני לא מבין

אליהו ברוכי: זה הלחם, וזה, ראינו - - -     

יוסי שריד: לחם אני לא שמעתי

דוד ביטן: לא, אז אני אומר, קראתי בתקשורת

דוד ביטן:  המאפיות רוצות להעלות את המחיר המפוקח על הלחם

דוד ביטן:  אז בואו נעלה את כל המחירים עכשיו ב-100% לשנתיים הבאות, ונגמר הסיפור

דוד ביטן:  אולי את זה אתם רוצים

דוד ביטן:  אני לא מבין את זה

דוד ביטן:  מה אתם רוצים? מה?     

אליהו ברוכי: כבוד יושב הראש

דן אילוז: דוד, אני אשמח לדבר, אבל אני רוצה - - -     

אליהו ברוכי: אנחנו דיברנו על זה שאנחנו נבוא לפה לדיון עם חוק כזה - - -     

דוד ביטן: אני יודע שיש לך מחלוקת במהות

דן אילוז: לא, יש לנו מחלוקת

דן אילוז:  אני אשמח, 60 שניות בלי שיפריעו לי

דוד ביטן: גם ארבע דקות

דוד ביטן:  אין בעיה

משה אבוטבול: לפחות תגיד בצרפתית, אם אין לחם, תאכלו חלה

אליהו ברוכי: כבוד יושב הראש, אנחנו דיברנו - - -     

דוד ביטן: אתה לא מבין שהחברות שמות פס עלינו

דוד ביטן:  אתה לא קולט את זה? אתה אומר שוק חופשי

אליהו ברוכי: כבוש יושב הראש

דוד ביטן: אז מה? שוק חופשי בלהעלות את המחיר בלי הבחנה?     

דן אילוז: אני מבטיח לענות על זה

דוד ביטן: זה שוק חופשי

דן אילוז: אני לא רוצה להפריע למי שהתחילו לדבר

דן אילוז:  כן

דוד ביטן: אז אני, יש לי מחלוקת איתך בעניין הזה

דוד ביטן:  הנה, הקוטג', היא כתבה לי באמת, הקוטג', עכשיו העלו אותו ב-3%

דן אילוז: אני יודע

דן אילוז:  אתה יודע למה

דוד ביטן: הרבה שנים לא העלו

דוד ביטן:  למה? כי הממשלה העלתה, אז על הדרך אפשר להעלות אותו דבר

דן אילוז: הפוך

דוד ביטן: אתה מבין? מה הפוך?     

דן אילוז: אבל בסדר

דוד ביטן: בסדר

דן אילוז: לא, אני אדבר

דן אילוז:  אני אתן להם לסיים

אליהו ברוכי: כבוד יושב הראש, דיברנו על זה שנבוא לפה עם חוק להפחתת המע"מ, להניח אותו כבר על השולחן - - -     

דוד ביטן: מה לעשות

דוד ביטן:  ב-OECD אמרנו 8% על מזון

דוד ביטן:  אז גם פה יהיה 8%

דוד ביטן:  מה? אתם שמתם לנו עקרון כזה שאי אפשר לזוז ממנו?     

אליהו ברוכי: כבוש יושב הראש, לפחות על מוצרי החלב - - -     

דוד ביטן: אז גם לנו יש עקרונות, לא רק לכם יש עקרונות

דוד ביטן:  אז תחליטו, או שנפרק לכם את העקרונות האלה, או שתלכו פה לקראת, ותתחילו לזוז לכיוונים שבאמת הציבור צריך אותם

דוד ביטן:  אני, נראה לי שאתם מבסוטים מזה שהמחירים עולים, אתה יודע למה? אתם גובים יותר מס

דוד ביטן:  זה, נראה לי

דוד ביטן:  ואני מתחיל להאמין בקונספירציה הזאת

דוד ביטן:  בחייאת דינק

דוד ביטן:  לא, רגע, רגע, אל תדאג, אנחנו ניתן לך

דוד ביטן:  תן לנו, קודם כל, את הדברים שלנו

דוד ביטן:  טוב, כן

אלון שוסטר: אני חושב שתחום המרווח שלנו, אתם יודעים, כמו בגבעת התחמושת, גם מאחורי היו ליגיונרים

אלון שוסטר:  אין לנו הרבה חופש תמרון

אלון שוסטר:  אנחנו, מצד אחד, רוצים מינימום עלות למוצרים חיוניים, לא לחינם, כן? לפני 11 או 12 שנים, המחאה הייתה, תפסו את הקוטג', על יוקר המחייה, זה ברור

אלון שוסטר:  אבל, אותו שוק חופשי, שאחר כך תתייחס אליו, מחויב, אפרופו ענייני הרפורמה המשפטית, מחויב בהתנהלות הוגנת של המדינה

אלון שוסטר:  עכשיו, יש כאן הסכמות שמיצוקו בתקופה שהייתי שר החקלאות

אלון שוסטר:  השר הקודם חידש אותן, בהסכמה רחבה עם האוצר ועם החקלאים

אלון שוסטר:  והמשימה שלנו כרגע, היא תחת האילוצים האלה של הסכמים

אלון שוסטר:  אגב, הסכמים מאוד טובים

אלון שוסטר:  החקלאים לקחו על עצמם לקבל ייבוא של גבינות, לקבל התייעלות, לקבל הקפאת מחירים

אלון שוסטר:  ובתמורה, להסכים רק דבר אחד – שלא הפוליטיקאים יקבעו מחירים

אלון שוסטר:  קוראים לזה טייס אוטומטי, קוראים לזה אנשי מקצוע, שמה? שבוחנים מהן עלויות הבסיס של התשומות הבסיסיות שמונחתות, כן? זה הגרעינים והחשמל, ועבודה

אלון שוסטר:  לכן, חופש התמרון, מה כן יש לממשלה לעשות? להגיד במה היא מסייעת

אלון שוסטר:  ממשלה מסייעת בחינוך, בביטחון

דוד ביטן: מסייעת כשצריך

אלון שוסטר: בוודאי

אלון שוסטר:  יכולה לייצר הוגנות כדי שהפער המובנה - - -     

דוד ביטן: כן

דוד ביטן:  למה את מחיר הדלק אתם מפחיתים?     

אלון שוסטר: כן

אלון שוסטר:  כן

דוד ביטן: תפחיתו גם את מחירי החלב

דוד ביטן:  מה קרה?     

אלון שוסטר: הפער המובנה בינינו לבין מדינות אחרות - - -     

דוד ביטן: זה בסדר וזה לא בסדר?     

אלון שוסטר: מושפע - - -     

דוד ביטן: מה? אנשים שותים, כולם שותים חלב, חוץ ממני, דרך אגב, אני לא שותה חלב

דוד ביטן:  אבל, כולם שותים חלב

דוד ביטן:  בדיוק כמו שכולם משתמשים בדלק

דוד ביטן:  מה הבעיה? לא הבנתי את זה

דוד ביטן:  עומדים על הרגליות האחוריות על כלום

אלון שוסטר: המערכת היצרנית שלנו, שבחלקה מבוססת על הולכי ארבע, מאוד יעילות, כן? הפרות שמעניקות את החלב, הרפתנים שיודעים להתייעל ולעבוד בצורה מסודרת, ונבחנים במשורה

אלון שוסטר:  אין כמעט, אולי, ענף שנבחן בצורה כל כך מדוקדקת על כל ההוצאות אל מול, ואז מגדירים את ההכנסות שלהם

אלון שוסטר:  לכן, המציאות היא שהממשלה, יש לה מה לעשות

אלון שוסטר:  הועלו פה הרעיונות הקונקרטיים

אלון שוסטר:  אגב, הקטנת המע"מ יכול לסייע, כמו שאמרתי, להקטנת הפער בינינו לבין אחרים, וההשוואות האלו כל הזמן, כדאי שיצטמצמו לממדים - - -     

דוד ביטן: לא, אנחנו לא רוצים להגיע לזה, אבל אם אין ברירה, נגיע לזה

אלון שוסטר: בסדר

דוד ביטן: כן

דן אילוז: טוב, 60 שניות

דן אילוז:  אמרת אפילו ארבע דקות

דוד ביטן: ארבע דקות

דוד ביטן:  ארבע דקות

דן אילוז: טוב, אני אתחיל ככה, באמירה באמת מהלב, שאני יודע שכל מי שיושב פה, לפחות מנבחרי הציבור, אני לא רוצה לדבר על אנשים שברור שיש גם אינטרסים מסביב לשולחן

דן אילוז:  כל מי שיושב פה רוצה לטפל ביוקר המחיה, ואני חושב שגם כל מי שיושב מסביב לשולחן חושב שיוקר המחיה זו הבעיה הכי דחופה כרגע במדינת ישראל

דן אילוז:  יותר מכל דבר אחר

דן אילוז:  אני חושב שכולנו פה מסכימים עם זה

דן אילוז:  אני פשוט מאמין שהנושא של פיקוח על מחירים - - -     

אלון שוסטר: אגב, היום זה כמעט אמירה פוליטית, להגיד את זה

דן אילוז: אבל הוא אמר שלא להפריע

דן אילוז:  (בהלצה)     

דוד ביטן: נתתי לו בלי להפריע

דוד ביטן:  אני יודע מה העמדות שלו

דן אילוז: לא, אבל אני חוש שהנושא של פיקוח מחירים הוא לא יעיל במלחמה ביוקר המחייה, ולא רק זה, אני חושב שהוא גם לא ערכי, ואנחנו נדבר על זה אחר כך

דן אילוז:  באמת אני אומר בקצרה

דן אילוז:  הפיקוח על מחירים, בסוף, כשיש פיקוח שהוא לא מצליח באמת לדייק בערך של המוצר, יש שני דברים שיכולים לקרות

דן אילוז:  קודם כל, אם הפיקוח קובע מחיר גבוה מידי זה בטוח גרוע כי כולם מתיישרים למחיר הגבוה, ואנחנו לא רוצים להגיע לשם

דן אילוז:  גם, אם הפיקוח קובע מחיר נמוך מידי, מה שקורה זה אחד משני דברים, ובמדינת ישראל אנחנו רואים ששני הדברים האלה קורים ביחד

דן אילוז:  אחד הדברים הוא שהמוצרים לא מגיעים בסוף למדפים

דן אילוז:  אנחנו, הרי, רואים שכל המוצרים שנמצאים בסוף בפיקוח, יש זמנים שיש מחסור בהם

דן אילוז:  ולמה? כי ליצרנים אין את האינטרס לייצר אותם אם זה במחיר שהוא לא שווה את זה

דן אילוז:  זה א'

דן אילוז:  הדבר השני שיכול לקרות, הבטחת אבל

דוד ביטן: לא, אני אומר לך, דיברנו על זה, דיברנו על זה בוועדות הקודמות, עוד לפני שהמחיר עלה, שאם צריך לתת פיצוי לאלה שמייצרים את החלב המפוקח, שיתנו

דוד ביטן:  למשל, שטראוס, כמעט לא מייצרים

דן אילוז: כי זה לא שווה להם

דוד ביטן: בסדר, אז מה הם עושים עכשיו? עלה המחיר של החלב המפוקח - - -     

דן אילוז: אז רגע, רגע, עכשיו אני מגיע לדבר השני

דן אילוז:  אמרתי, שני הדברים האלה מתקיימים בארץ

דן אילוז:  מה הדבר השני שמתקיים? אתה מוריד את המחיר של החלב, היצרן אומר, בסדר, אני צריך להרוויח איפשהו, והשוק שלנו הוא לא תחרותי, אז אני די שולט בשוק הזה

דן אילוז:  אז אני אעלה את המחירים במקום אחר

דן אילוז:  אני פה לא יכול להרוויח אז אני אעלה במקום אחר

דוד ביטן: תנובה מייצרת 70% מהמוצרים המפוקחים, ועדיין היא מרוויחה כסף

דוד ביטן:  ושטראוס לא מייצרת כמעט כלום

דן אילוז: לא, נכון

דן אילוז:  אתה צודק

דוד ביטן: אז מה? למה?     

דן אילוז: אבל, היא לא מרוויחה על הדברים בפיקוח, היא מרוויחה על כל הדברים האחרים שהיא מעלה את המחירים שלהם

דוד ביטן: אז אני אומר לך שיש משהו מפוקח, שכל החברות הגדולות ישתתפו במאמץ

דוד ביטן:  אני בעד זה

דוד ביטן:  לא יכול להיות שאחת כן תעשה ואחת לא תעשה כלום

דן אילוז: לא, אז אני אומר שזה משהו שהוא לא יעל, כי אז בסוף מה קורה? יש או מחסור או שמעלים מחירים אחרים כדי להצדיק את ההשקעה במוצר הזה, ואז, בסוף, מי שמשלם זה הצרכן

דן אילוז:  הדרך היחידה באמת לגרום למחירים לרדת, זה אך ורק תחרות

דן אילוז:  זה אך ורק לפתוח את השוק, להוריד את החסמים לכניסה לשוק

דן אילוז:  ואז, הפיקוח האמיתי קורה כשאנשים מתחרים אחד בשני ורוצים את ליבו של הצרכן, וככה המחירים הולכים לרדת

קריאה: כמו התחרות בחמאה שפתרו

דן אילוז: התחרות בחמאה שפתרו, גרמה לזה שיש חמאה

דן אילוז:  אתה צודק שלא תמיד זה, רגע, רגע, תנו לי לסיים

דן אילוז:  לא תמיד זה מגיע למחיר המפוקח, כי לפעמים המחיר המפוקח לא באמת מגיע לערך של המוצר

דן אילוז:  ולפעמים זה, אבל יש חמאה

קריאה: הצרכן הרוויח

דן אילוז: יש חמאה

קריאה: הוא משלם פי 3

דן אילוז: הצרכן הרוויח שאם הוא רוצה חמאה הוא יכול ללכת לסופר ולקבל

דן אילוז:  אני הולך לסופר, אני לא יודע, אולי זה נדיר - - -     

קריאה: אבל, יוקר המחיה הפסיד

קריאה:  יוקר המחיה הפסיד

דן אילוז: אולי זה נדיר שפוליטיקאי הולך לסופר, אבל אני הולך

דן אילוז:  בסדר? אני הולך, אני רוצה לקנות חלב ואין

דן אילוז:  זה המצב שאתם רוצים

דן אילוז:  אני הולך לסופר לפעמים אין חלב

דן אילוז:  נכון, יש חלק לא מפוקח

אליהו ברוכי: לפעמים אין חלב, אבל, אם לא היה מחירים מפוקחים, אז יש משפחות שלא היה להן בכלל

קריאה: אז למה בחמאה זה בסדר לקנות את המוצר היקר ובחלב לא?     

דן אילוז: לא

דן אילוז:  גם שם זה בסדר

דן אילוז:  אני אומר, הפיקוח לא עוזר

דן אילוז:  זה מה שאני מנסה להגיד

דן אילוז:  הפיקוח לא עוזר

דוד ביטן: לא, אבל בחמאה הסיפור שונה טיפה

דוד ביטן:  בגלל שחמאה, הבנתי, מבחינת תהליך הייצור, זה שימוש, זה קצת יותר קשה, ופחות רווחי

דוד ביטן:  אבל, שים לב כשהביאו את היבוא של החמאה וביטלו את הפיקוח, אז המחיר עלה בגדול, וגם המחיר של המיובא עלה בגדול

דוד ביטן:  של הייבוא עלה בגדול

דוד ביטן:  זאת אומרת, בגדול הייתה חמאה אבל אנשים שילמו פי 2

דן אילוז: שוק חופשי

דוד ביטן: אתה מבין?     

דן אילוז: אני שוב אומר, אני חושב שהמצב שבו יש לנו את האופציה לקנות מוצר עדיפה על מצב שבו אין לנו את האופציה

דוד ביטן: חלב אתה חייב לקנות

קריאה: אבל המחיר

קריאה:  מה עם המחיר?     

דוד ביטן: אתה חייב לקנות חלב

דן אילוז: רגע

דוד ביטן: חלב זה לא דבר שאתה לא צריך לקנות

אליהו ברוכי: אם לא היה פיקוח, היו בתים בישראל שלא היה נכנס שם חלב

דן אילוז: אם יש תחרות גם על המיובאים, גם בין היבואנים, וגם בין הכל, אם אנחנו הולכים באמת לכיוון של תחרות אמיתית גם ביבואנים

דוד ביטן: בסדר

דן אילוז: שזה לא המצב כיום

דן אילוז:  אז אנחנו נראה גם את הבשורה במחירים

דן אילוז: אין בעיה

דן אילוז: לא, עדיף מצב שבכלל יש את האופציה לקנות את הדבר, מאשר אופציה שאין אותו בכלל על המדף

דוד ביטן: קודם כל, זה לא מדויק

אליהו ברוכי: דן, אם לא היה פיקוח, היו בתים בלי חלב

דוד ביטן: חלב מפוקח, כמעט אין מצב שאין אותו על המדפים

אליהו ברוכי: אם לא היה פיקוח, לא היינו בכלל רואים את הדברים הזולים, והיו בתים בישראל שלא היו נכנסים אליהם מוצרי חלב בכלל

דן אילוז: אם היה תחרות במקום פיקוח, היינו כולנו משלמים פחות

דוד ביטן: לא, אבל חלב מפוקח, לא נכון, חלב מפוקח תמיד הוא על המדפים

דוד ביטן:  היה אולי יום-יומיים אחרי החגים שהוא לא היה

דן אילוז: לא נכון

דן אילוז:  אני הולך לקנות חלב ולא מוצא אותו

דוד ביטן: לעומת זאת, חמאה, באמת לא הייתה המדפים

דן אילוז: אני הולך לקנות חלב ולא מוצא אותו

דן אילוז:  זה לא נכון

דוד ביטן: אוקיי, אל תשווה בין הדברים

דוד ביטן:  בן ברק, ואחר כך נבוא למנכ"ל משרד ראש הממשלה ולסגן

רם בן ברק: אני רוצה להתחיל מהסוף

רם בן ברק:  קודם כל, הסכמים צריך לכבד

רם בן ברק:  לא יכול להיות שהסכמים כל הזמן יעמדו לבחירה

רם בן ברק:  יש הסכם, והסכם יש לו טווח של שנים, וצריך לעמוד בהסכם

דוד ביטן: אבל, אמרנו שיפצו בינתיים

דוד ביטן:  מה אתה רוצה? מכבדים את ההסכם

רם בן ברק: בסדר

דוד ביטן: לא נותנים להם להעלות, נותנים להם פיצוי

דוד ביטן:  מה הבעיה? כמו שלחקלאים מייבאים את הזה, ואז נותנים להם פיצוי על ההפסדים שלהם

דוד ביטן:  מה הבעיה עם זה?     

רם בן ברק: זה דבר אחד

רם בן ברק:  ראשית, צריך לעמוד בהסכמים

רם בן ברק:  ודבר שני, צריך להבין שהרפתות בישראל היום הן רפתות מאוד מאוד יעילות

רם בן ברק:  הן כבר לא קטנות

רם בן ברק:  גם הקטנות, גדולות

רם בן ברק:  הן מאוד יעילות

רם בן ברק:  והמחיר שנקבע, שלוקח בחשבון, מחיר המטרה שנקבע, לוקח בחשבון את כל האלמנטים

רם בן ברק:  אם יהיה מחיר אחר, החקלאים יפסידו

רם בן ברק:  ואגב, עד לפני ההעלאה האחרונה, הייתה תקופה שלדעתי הפסדתם

רם בן ברק:  בוודאות לא הרווחתם, ולדעתי גם הפסדתם

רם בן ברק:  ורק בהעלאה האחרונה איכשהו משאירים איזשהו רווח

רם בן ברק:  גם האחזקה של הרפתות

רם בן ברק:  זאת אומרת, לקחת הלוואות בשביל לחדש טרקטור, בשביל, לא יודע מה, לתקן, להזמין רתך שיתקן את הגדר

רם בן ברק:  דברים שקורים ברפת

רם בן ברק:  גם זה מאוד התייקר

דוד ביטן: ברור

דוד ביטן:  אף אחד לא מאשים אותם

רם בן ברק: הריביות התייקרו

רם בן ברק:  ולכן, לגעת ביצרנים, בשום פנים ואופן אי אפשר

רם בן ברק:  אי אפשר

דוד ביטן: בן ברק, תראה מה קורה

דוד ביטן:  כל המחירים עולים, גם של המוצרים שהם לא קשורים לחלב

דוד ביטן:  תזכור את מה שאנחנו מדברים עליו

דוד ביטן:  כבר הדיפלומטיה העלתה בגלל זה

דוד ביטן:  ואני אומר לך שהכל יעלה

דוד ביטן:  למה? כי מי שמעלה את המחיר הפעם, ואני נוגע במנכ"ל משרד ראש הממשלה, הוא לא אשם בזה, הוא רק התחיל את התפקיד, מי שמעלה את המחיר זה הממשלה

דוד ביטן:  ברגע שהממשלה נתנה אישור להעלות מחירים, לא משנה מה הסיבה, כולם מעלים כי זו הרשאה להעלות

דוד ביטן:  אז מה שקורה, כל המלחמה ביוקר המחייה, שנלחמים בה כבר חצי שנה, או אפילו שנה, הכל הולך "פייפל", מה שנקרא

דוד ביטן:  אין

דוד ביטן:  ולכן, יש מצבים שאין לך ברירה

דוד ביטן:  אז אני אמרתי לאוצר, תפצו כרגע את החקלאים על העניין הזה, ובואו נתקדם, נמצא פתרונות

רם בן ברק: או את החקלאים או את המחלבות

דוד ביטן: זה הכל

רם בן ברק: זאת אומרת, אם המחלבות מפסידות כסף - - -     

דוד ביטן: לא, חקלאים זה מחלבות מבחינתי

דוד ביטן:  הכל ביחד

רם בן ברק: כן, אז שיכניסו את היד לכסף, שיתנו כמה מיליונים - - -     

דוד ביטן: למה לא הייתה פגיעה, רק שתדע, דן, למה לא הייתה פגיעה

דן אילוז: לא

דן אילוז:  רגע

דוד ביטן: רגע, לא, שתדע

דן אילוז: אני יודע

דן אילוז:  אני אגיד משפט שאולי יפתיע אותך

דוד ביטן: לא, רגע

דן אילוז: בין פיקוח אגרסיבי על מחירים לסבסוד של דברים, אני מעדיף סבסוד

דן אילוז:  רק שיהיה פחות

דן אילוז:  לא בטוח מה אני, אם אני רוצה לא את זה ולא את זה, אבל אני מעדיף את זה על פיקוח אגרסיבי

דוד ביטן: לא, אבל אתה אומר לא יהיה חלב

דוד ביטן:  למה כן היה חלב מפוקח, ולעומת זאת חמאה זה משהו אחר? כי בחלב המפוקח, 70% מהחלב המפוקח מיוצר על ידי תנובה, ויש לה בסיס כלכלי רציני, וטרה, שהיא הבעלים שלה זה קוקה-קולה

דוד ביטן:  זאת אומרת, בגדול, רוב הייצור נעשה על ידי המחלבות האלה, ואז לא הייתה בעיה

דוד ביטן:  כן הייתה בעיה עם המחלבות הקטנות, שכמעט פשטו את הרגל

דן אילוז: אני הלכתי לסופר כמה פעמים בחודשים האחרונים, ולא מצאתי חלב

דן אילוז:  לא יודע מה להגיד לך

דן אילוז:  אני, חוויה אישית של בן אדם

דן אילוז:  עכשיו, אני גם דיברתי עם חברים שלי, וגם להם, לא היה חלב על המדפים

דן אילוז:  מה אתם רוצים? באמת

קריאה: היו אירועים נקודתיים

דן אילוז: אני חוויתי את זה כל שבוע מחדש

קריאה: בחגים

רם בן ברק: כל הזמן נוהגים להשוות אותנו לחוץ לארץ

רם בן ברק:  בכל נושא החקלאות בכלל, וגם בחלב

דוד ביטן: שישוו על הכל

רם בן ברק: שישוו אותנו לחוץ לארץ, בבקשה, אתם רוצים להשוות אותנו לחוץ לארץ? בואו נהיה שווים לחוץ לארץ

רם בן ברק:  בחוץ לארץ, הרפתות מקבלות, זה נקרא, תמיכה ישירה, בצורה אחרת של לא יודע, של שטחי מרעה, שמירה על התיירות

רם בן ברק:  כל מדינה מוצאת את הטריק, שבה היא מזרימה כסף לחקלאים, כדי שהחלב שימכרו יהיה בזול

רם בן ברק:  אין בעיה

רם בן ברק:  אבל, אי אפשר להחזיק את המקל בשני הקצוות

רם בן ברק:  להגיד אירופה אירופה, המחירים באירופה זולים, ולבוא כאן לחקלאים בארץ ולהגיד להם, אתם תתמודדו בשוק חופשי נטול תמיכות

רם בן ברק:  זה לא הולך

רם בן ברק:  זה נכון לירקות, זה נכון, תראה, אפשר לקחת את הדוגמא של השום, אגב

דוד ביטן: אתה יודע שלאוצר יש תמיד עקרונות

רם בן ברק: קח את הדוגמא של השום

דוד ביטן: העקרונות הם שלא צריכים לשלם

רם בן ברק: נכון, אז בוא נלך על זה כל הדרך

רם בן ברק:  לא חצי דרך

רם בן ברק:  לא כמו שניסו לעשות במשרד החקלאות בממשלה הקודמת, שגם אני הייתי שותף לממשלה הזאת

רם בן ברק:  בממשלה הקודמת, אמרו נלך למודל האירופאי, אבל מה? במקום החליפה האירופאית, לקחו רק את העניבה ואמרו ניתן רק את העניבה, לא את כל החליפה

רם בן ברק:  ואז, כמובן, שלא הסכמנו לזה

רם בן ברק:  לכן, אם רוצים למודל אחר, מה?     

דוד ביטן: לאוצר אין כיסים, שמת יד, אף פעם אתה לא נכנס

רם בן ברק: לכן, אם רוצים ללכת לשנות את השיטה, אז אני בא לשנות את השיטה

רם בן ברק:  צריך לשנות אותה בצורה נכונה

אליהו ברוכי: דוד, בבגדים של כהן גדול כתוב שאסור שיהיה מכפלת או כל מיני כאלה דברים, כשנכנסים לתרום מתרומת הנשקה

אליהו ברוכי:  שאנשים לא יגידו שהחביאו דברים שם

אליהו ברוכי:  אז אני חושב שגם האלה שבאים לאוצר הם באים בלי כיסים, הבגדים שלהם בלי כיסים ובלי מכפלות

דוד ביטן: אתם, נתתי לכם זמן לחשוב איך אתם פותרים את הבעיה אחת ולתמיד

דוד ביטן:  אנחנו לא מוכנים יותר, בגלל שזה חלב, דרך אגב, חלב זה מוצר בסיסי היום

דוד ביטן:  זה כמו מים, מה ההבדל? כולם שותים חלב, כל המשפחות צריכות חלב

דוד ביטן:  משפחות ברוכות ילדים עוד יותר

דוד ביטן:  אתה מבין? לכן, גם אמרתי על החרדים, למה אתם יושבים בשקט בעניין הזה

אליהו ברוכי: לא יושבים בשקט

דוד ביטן: בסדר, עכשיו, בהתחלה, לא רציתם לעשות זעזועים בעניין הזה, אבל אין ברירה לפעמים

דוד ביטן:  אין ברירה

משה אבוטבול: התחלנו עם אנג'ל

אליהו ברוכי: מקווה שהממשלה לא תצטרך ללכת לסבסד את אנג'ל עוד מעט

דוד ביטן: אתה רוצה להגיד משהו? בבקשה

דוד ביטן:  אתה מהצד של הממשלה עכשיו

משה אבוטבול: לא, אני גם ח"כ

אליהו ברוכי: אתה בצד של הממשלה או בצד של הכנסת?     

משה אבוטבול: יוסי, חשוב רק שתדע שההבדל בין סגן שר לבין חבר כנסת, בפועל במשכורת זה שקל, אז ככה שאני בשקל הזה מלהטט

דן אילוז: שקל זה שמינית בקבוק חלב היום

דוד ביטן: אבל, שר מרוויח 5,000 שקל יותר

משה אבוטבול: מי? שר? בסדר

משה אבוטבול:  לא ביקשתי יותר

משה אבוטבול:  רק אני אומר שתבינו שזה לא מה שאנשים חושבים

משה אבוטבול:  חברים יקרים, קודם כל, אני רוצה לברך את יושב הראש שלנו שבאמת בוחר את הדברים הכי חשובים שיכולים להיות למשק הישראלי מצד אחד, לאזרחים, התושבים

משה אבוטבול:  ומצד אחד הוא קשוב מאוד מאוד מאוד למה שקורה בשטח למטה, כי דוד באמת בא מאותן אוכלוסיות האלה, שהנושא של חלב, לחם, הדברים הבסיסיים זה לא מותרות

משה אבוטבול:  ואני אומר את זה בצורה ברורה ביותר, אני לא יודע מה הוא התכוון כשהוא אמר שם לאוצר שהם אולי לא שותים חלב

משה אבוטבול:  אני לא יודע, אולי כפיר, כפיר זה אריה קטן, אולי אריות לא שותים חלב, רק בשר כל הזמן

משה אבוטבול:  אבל, אנחנו, פה אצלנו, הקטנים פה למטה, משתמשים מאוד חזק בנושא של החלב

משה אבוטבול:  וסתם, סתם אני אומר, באמת לא מתחיל עכשיו לפתח את התזה שלי, אבל אני אומר שחייבים

משה אבוטבול:  אתם פה נמצאים פה למועצות החלב וכו' וכו', להשקיע המון המון בפיתוחים, ובדברים מהסוג הזה, שאני אומר, כמו שיש לירה לבנה ליום שחור, לא עלינו, צריך שיהיה לנו גם כן מוצרים אחרים אם פעם קורה מה שקורה עם הנושא של, מעבר לחלב עמיד והדברים האלה, גם על ידי אבקות, דברים מהסוג הזה, שאנחנו אף פעם לא ניתקע עם מצב כזה, שאדם יהיה לו גם בבית את הנושא של הביטחון העצמי שיש לו חלב

משה אבוטבול:  קרה משהו, הוא אף פעם לא לבד

משה אבוטבול:  אני חושב שגם בנושא הזה תתנו את הדעת, אתם שם

משה אבוטבול:  נפגשנו עם מועצת החלב, וזה, לפתח יותר גם פיתוחים בנושא הזה של פחד שאם פעם לא יהיה את זה, שלא ניבהל מהאפשרות הזאת

משה אבוטבול:      דבר נוסף אני אומר, המדינה חייבת, ואני אומר את זה שוב, הדברים שאתה אומר אדוני יושב הראש, הם דברי טעם

משה אבוטבול:  אנחנו מבינים את זה

משה אבוטבול:  ואני שמח שחלק מהמועדים, הצליחו להרחיק אותם קצת מהציבור

משה אבוטבול:  אבל, אחרי הכל, גם כן, כל אחוז, אם זה חמישה אחוזים, או תשעה אחוזים, וכל הדברים האלה, זה נטל

משה אבוטבול:  זה מעמסה לציבור

משה אבוטבול:  והציבור היום באמת, ואני חייב לומר שאני בכל אופן, בתנועה שלנו, הלכנו על הנושא של יוקר המחייה

משה אבוטבול:  דיברנו על זה, ואני חושב שבאמת יש לנו עניין שהאוצר יבוא לקראת ושיבין שבאמת הציבור נאנק שם למטה

משה אבוטבול:  זה שהם לא מדברים הרבה זה חלק מהם, באמת, איך אומרים, הפתגם "ממלא פיו מים", פה החברה ממלאים פיהם ולא בחלב

משה אבוטבול:  ולא בחלב

משה אבוטבול:  כי אין

משה אבוטבול:  אז מה שאני מבקש שתתנו את הדעת, אתם שם באוצר, הידידים הנפלאים שם שבאמת משתדלים לעשות את הכל, אבל, אני אומר את זה לא בציניות, תבינו שיש דברים שבהם אתם חייבים לפעול, לעשות, לעשות הכל

משה אבוטבול:  כי שוב פעם, אנחנו, משרד החקלאות, נמצאים פה במצב של דבר אחד – אנחנו בעד זה שהאזרחים יקבלו באמת מחיר כמה שיותר

משה אבוטבול:  אבל, מצד שני אני גם מכיר את הרפתנים, והייתי גם בכמה סיורים, אדוני יושב הראש, ברפתות

משה אבוטבול:  הם עובדים קשה, אי אפשר לבוא ולומר את זה, יש להם הרבה הפסדים עם בזבוזי חלב שהם נאלצים לעשות אותם

משה אבוטבול:  כל מיני דברים שקורים בדרך

משה אבוטבול:  וחייבים לבוא ולמצוא את הדרך, את שביל הזהב, לא שביל החלב

משה אבוטבול:  שביל הזהב

משה אבוטבול:       איך אנחנו מצד אחד שומרים על אותם חקלאים, ואם אלון מהנהן אז הוא מבין בדיוק למה אני מתכוון

משה אבוטבול:  ומצד שני, גם כן, בקצה, את אותם אזרחים

משה אבוטבול:  אני אגיד לכם את האמת, האנלוגיה הכי פשוטה, מה שאמרו חז"ל, מבקשים מכם, תשברו את החבית אבל שהיין לא יצא

משה אבוטבול:  כלומר, תשמרו על אותה חבית של החלב

משה אבוטבול:  לא ליצור מן מצב כזה שאנשים בסופו של דבר, חוזרים אלינו, הנאקות של אותם אזרחים

משה אבוטבול:  נכון, שאני חלק מהממשלה, אבל מה חשבתם? מישהו חשב לרגע שאנחנו שם ככאלה שאומרים "יס מן"

משה אבוטבול:  זה לא עובד ככה

משה אבוטבול:  אני פה בשביל לייצג את התושבים, את האזרחים, בכאב הגדול שלהם, ויחד למצוא את הדרך המקורית איך לעשות שלכולם יהיה טוב במדינה

משה אבוטבול:  תודה רבה, אדוני

דוד ביטן: אוקיי, עכשיו, בבקשה

יוסי שריד: שלום, צהרים טובים

דוד ביטן: אחר כך ראש אגף תקציבים

יוסי שריד: אדוני, יושב ראש הוועדה, חברי הכנסת המכובדים

יוסי שריד:  רגע, דקה

דוד ביטן: ראש האגף הוא חבר טוב שלי, דרך אגב

דוד ביטן:  שנים

דוד ביטן:  כשאני הייתי יושב ראש קואליציה, הוא היה באוצר

דוד ביטן:  כן

דוד ביטן:  ראש אגף תקציבים היום

דוד ביטן:  בחור טוב

יוסי שריד: אז כמו שאמרנו לכל המכובדים, יושב הראש, כל האנשים ממשק החלב, פקידי האוצר ופקידים בכלל

יוסי שריד:  אני שמח להיות פה היום

יוסי שריד:  וכשאני אומר את המילה "שמח", זה כי בהחלט נקלענו לאיזושהי בעיה שמחייבת התערבות

יוסי שריד:  ראש הממשלה הנחה אותי לטפל בפרויקט הזה

יוסי שריד:  אני, בערך בשלוה-ארבעה ימים, נדרשתי להיכנס לכל הדבר הזה בשביל לעצור את הדבר הזה שבעצם נחת על כולם

יוסי שריד:  אי אפשר לבוא להאשים יותר את ההיסטוריה, את הקדימה

יוסי שריד:  אני בהחלט מקבל את מה שאומר בן ברק לעניין שצריך לכבד הסכמים

יוסי שריד:  סך הכל, יש סקטור עסקי

יוסי שריד:  אי אפשר להתנהל ככה כמו מדינות אחרות

יוסי שריד:  צריך לכבד הסכמים, אבל, יחד עם זאת, הסקטור הישראלי גם צריך להבין שהוא נמצא בתוך מערכת סגורה, ואיך אומרים? בסוף זה מתגלגל

יוסי שריד:  אתה יכול להעלות גבוה, אבל אחרי זה אתה מקבל מלטה צווים, וכאלה דברים

יוסי שריד:  אנחנו בעד שוק, כמובן, כמה שיותר משוכלל או פתוח

יוסי שריד:  וכולם יודעים שמשק החלב הוא לא כזה

יוסי שריד:  זה שוק מקורטל בחסות הממשלה, ככה אני קורא לו

יוסי שריד:  רק תבדקו את השחקנים

יוסי שריד:  שתבינו את מה שקורה פה

אלון שוסטר: מתוכנן

יוסי שריד: מתוכנן

יוסי שריד:  רגע, אני אומר, וזה לא נמצא, לא יודע, לפי מה שלמדתי, אולי בשתי מדינות זה עובד כך

יוסי שריד:  יש פה גם שר חקלאות לשעבר, יש פה אנשים מכל הסקטור

אלון שוסטר: ייצור החלב, המנכ"ל, ייצור החלב הוא באופן קבוע מתוכנן

אלון שוסטר:  בדרך כלל על ידי מחלבות, או היצרנים עצמם     

יוסי שריד: ידוע

אלון שוסטר: ונכון, שנדמה לי שבקנדה, ואולי בנורבגיה

אלון שוסטר:  הממשלה עושה את זה

יוסי שריד: נכון

יוסי שריד:  יפה, אז אנחנו תמיד יכולים להיות - - -     

דן אילוז: דווקא קנדה אתם פוגעים - - -     

יוסי שריד: תראו, נושא החלב, אין ספק שהחלב - - -     

דוד ביטן: קנדה גם כן זה

יוסי שריד: אין ספק שהחלב זה בהחל אחד המוצרים היסודיים, ותמיד צריך להסתכל על נושא, מה שקוראים לזה "food security"

יוסי שריד:  אנחנו לא מדינה רגילה שעוברים את הגבול מבלגיה לצרפת, ויכולים להביא משאית חלב

יוסי שריד:  את זה אין לנו, לצערי

יוסי שריד:  אין לנו

יוסי שריד:  זה גם מוצר שהוא מתכלה, החלב

יוסי שריד:  כולל גם הבשר, שאם אפשר היה להביא מצונן, ואני לא אכנס איתכם לנושאים אחרים, איך אפשר להוריד מחירי בשר

יוסי שריד:  אבל, בסופו של יום, כולנו נמצאים באותה סירה, וכרגע זה עלה בגלל, אפשר להגיד, אוקראינה, מחיר הגרעינים, וכו' וכו'

יוסי שריד:  וצריך למצוא פתרון שהפיקוח, ואני חושב שאני די תמים דעים עם החברים מהאוצר, שאין ספק שצריך לעשות פה משהו

יוסי שריד:  לעשות משהו, בשביל שזה לא כל הזמן ירוץ

יוסי שריד:  אגב, אם אנחנו לא נעשה כלום, זה גם יעלה בעוד שלושה-ארבעה חודשים, ובשנה הבאה עוד קצת יותר

יוסי שריד:  כי התשומות, כרגע, לא נראה שהדברים, אני לא יודע, הכלכלה העולמית היא לא בדיוק עכשיו במיטבה

יוסי שריד:  וזה גם חלק מההשפעה

יוסי שריד:  שער הדולר

דוד ביטן: לא, הם הגיעו להסכם שרק בינואר זה יעלה

דוד ביטן:  יכול להיות, למה? כי יכול להיות שיש איזו ירידה של חמישה אחוזים באיזשהו שלב

קריאה: שנה קדימה

קריאה:  מאי, לא

יוסי שריד: אז רק לסיים את המשפט

דוד ביטן: אז במאי, שנה הבאה

יוסי שריד: מהחשבונות שעשיתי, ואני פה מצד אחד מרים לך להנחתה, ומצד שני אומר לעצמי, היום לפי התחשיבים שעשינו, איך אומרים, פלוס מינוס, היום כל אחוז שאתה רוצה לא להעלות, עולה לך 25 מיליון

יוסי שריד:  זאת אומרת, אם אתה - - -     

דוד ביטן: מאה מיליון עד ספטמבר

יוסי שריד: אז זהו, עכשיו, אני לא חסיד של נתינת הכספים, למרות שאני לא באוצר

יוסי שריד:  לתת לאנשים כסף, ואגב זה צריך להגיע - - -     

דוד ביטן: זה לא לאנשים, זה למחלבות שמפסידות

יוסי שריד: לא למחלבות, לחקלאים שמפסידים

דוד ביטן: או לרפתנים

יוסי שריד: אז אני אומר, צריך לדייק

דוד ביטן: הבעיה היא, תראה, בארבעה חודשים זה מחלבות, לא הרפתנים

יוסי שריד: אוקיי, אז אני אומר רגע אחד

יוסי שריד:  אני לא רוצה להיכנס, אני אומר לעצמי אם זו המחלבה, אבל מי שמפסיד צריך לקבל את הכסף

יוסי שריד:  אבל, מצד שני, כשנותנים כסף, אתה מצפה שיעשה משהו עם זה

יוסי שריד:  וכולם מדברים על רפורמה

יוסי שריד:  רפורמה בחלב

יוסי שריד:  אני שומע את השם, גם עברתי קצת, כולם אומרים בואו נעשה רפורמה

יוסי שריד:  מי אמר עם העניבה? בסוף רק את העניבה, את החליפה, כן החליפו רק את העניבה ולא כל החליפה

יוסי שריד:  אז אני חושב, וכשניסיתי, נקרא לזה לכפות, על אפשרות שלא נעלה את המחיר, אז נתקלתי בבעיה

יוסי שריד:  בעיה אחת, אי אפשר להטיל את זה על הסקטור העסקי, מצד שני על האוצר

יוסי שריד:  לא בהכרח כל פעם שיש בעיה הוא צריך להוציא את המאה

דוד ביטן: למה לא? כדי לפתור את הבעיה

יוסי שריד: רגע

דוד ביטן: מה קרה? אני לא מבין

יוסי שריד: רגע

יוסי שריד:  אז עכשיו אנחנו סיכמנו - - -     

דוד ביטן: מה התפקיד של האוצר? רק לגבות כסף?     

יוסי שריד: לא, אני לא נכנס לזה

יוסי שריד:  אני אומר, גם כל הפתרונות, נקרא לזה, הפחות טובים, כמו, אני יודע, המע"מ ודברים כאלה, את זה אני פחות אוהב אבל אני לא קובע בעניין הזה

יוסי שריד:  רק מדינת ישראל צריכה להבין שיש דברים שהיא לא יודעת לעשות טוב

יוסי שריד:  היא לא מסוגלת להביא מחירים טובים

יוסי שריד:  ניסינו פעם לייצר מכוניות, לא הצלחנו

יוסי שריד:  זרקנו מעצמנו דברים, אז השתמשנו במה שאנחנו כן יודעים

יוסי שריד:  טכנולוגיה וכו'

יוסי שריד:  אם אני חוזר לעניין הזה, צריך למצוא את הפתרון

יוסי שריד:  אין לי ספק שאם המחיר היה יורד, או לא עולה בארבעה אחוזים, אני חושב שעם ישראל היה יותר מרוצה

יוסי שריד:  אי אפשר להגיד בואו נעשה את זה אפס

דוד ביטן: לא, באופן זמני

דוד ביטן:  עד ספטמבר, כדי שנוכל למצוא פתרון עד ספטמבר

יוסי שריד: יפה

יוסי שריד:  אני חשבתי - - -     

דוד ביטן: לא אמרנו שלא יעלה או כן יעלה

יוסי שריד: אוקיי

יוסי שריד:  אני אומר, גם אם אתה נותן איזה תיקון קטן, ממה שאני למדתי במספר, בשבוע הזה שאני רק על זה, ואגב, גם התייעצתי עם כל מיני אנשים מתוך שוק החלב

יוסי שריד:  הרמתי טלפון לחברים, שאלתי חברות, דיברתי, בשביל להבין לאן כל אחד מושך

יוסי שריד:  אני בהחלט חושב שאפשר לעשות את המאמץ הבעיה היא שכשנותנים משהו, צריך גם לקבל משהו

יוסי שריד:  ואני לא עכשיו, אני אומר, בואו נבנה איזו חבילה שאפשר לתת, אבל - - -     

דוד ביטן: אני לא נגד שיתנו משהו

יוסי שריד: כן

דוד ביטן: אני רק אומר, כרגע, להקפיא את הכל לארבעה חודשים כדי שנוכל לשבת על המשהו הזה, ולמצוא פתרון

דוד ביטן:  אנחנו יודעים מה הפתרון האמת, אבל צריך את כולם ביחד

דוד ביטן:  אבל, בינתיים, שיעצרו את זה

דוד ביטן:  עד ספטמבר

דוד ביטן:  מה קרה?     

אליהו ברוכי: אפשר להוריד מע"מ בהוראת שעה, גם כן

יוסי שריד: לא, אנחנו לא אוהבים את זה

דוד ביטן: לא, לא

יוסי שריד: כי אז יורידו את המע"מ גם על הסיגריות, ועל הזה, ופה

אליהו ברוכי: אבל כל מה שקורה פה אנחנו גם לא אוהבים

יוסי שריד: רגע

אליהו ברוכי: אנחנו גם לא אוהבים את מה שקורה

יוסי שריד: אבל, צריך לעשות, גם אם עושים דברים - - -     

דוד ביטן: מע"מ זה מוריד ישר את ה-9% - - -     

יוסי שריד: אבל זה השלכות רוחב

יוסי שריד:  אחרי זה - - -     

דוד ביטן: לא

דוד ביטן:  כל תשעה החודשים - - -     

אליהו ברוכי: נעשה משהו שאתם אוהבים אז לא נתקדם

אליהו ברוכי:  נעשה משהו שאתם לא אוהבים אז נתקדם

דוד ביטן: אם אני מוריד את המע"מ לשמונה אחוזים, תשעה האחוזים לא קיים כבר

דוד ביטן:  הבנת?      

יוסי שריד: הבנתי

דוד ביטן: זה הכל

דוד ביטן:  נעשה ככה

יוסי שריד: מה שאני רוצה להגיד, לסיכום הדברים שלי, אני לא איש בשורה אבל אני יודע כמוך מה צריך לעשות

יוסי שריד:  סיכמנו שנשב עם האוצר ועם גורמים נוספים

דוד ביטן: אין בעיה

יוסי שריד: להביא פתרון, שלא נדון בזה עוד שלושה חודשים

יוסי שריד:  הלוא, זה הטירוף

יוסי שריד:  אומרים שזה ירד, תפסיק המלחמה, הדולר

יוסי שריד:  לא יודע, אבל זה יכול להיות גם לא

יוסי שריד:  זהו

יוסי שריד:  אלה הדברים שלי - - -     

אליהו ברוכי: יוסי תשמע, ההעלאה בעוד שנה

יוסי שריד: כן, רגע, רגע

אליהו ברוכי: עד אז, אף אחד לא עושה שום דבר

אליהו ברוכי:  לא עושים שום דבר בזה

יוסי שריד: ידידי, חבר הכנסת אליהו, צריך להיות פתרון

דוד ביטן: ראש הממשלה, שיעשה ישיבה

דוד ביטן:  ישיבה עם האוצר ועם כולם

יוסי שריד: אז נעשתה

יוסי שריד:  נעשתה ישיבה

דוד ביטן: רגע, רגע

דוד ביטן:  ייתנו פיצוי מאה מיליון

דוד ביטן:  נעצור את זה עד ספטמבר

דוד ביטן:  נשב כמה שאתם רוצים על המשמעויות של העניין, ואיך מתקנים ואיך זה

דוד ביטן:  כרגע צריך להזרים כסף מידי על מנת לעצור את זה

דוד ביטן:  עכשיו, מה משרד האוצר יכול לתת לעניין הזה? כשיש לזה השפעה מרחיקת לכת

דוד ביטן:  שים לב למה קורה לכל המחירים

דוד ביטן:  אתם לא מבינים מה הולך לקרות

דוד ביטן:  אתם לא ערים על העניין הזה

דוד ביטן:  אתם הולכים על העקרון שלכם ולא מבינים שהמדינה מעלה את המחיר

דוד ביטן:  זה המדינה, כי זה מחיר מפוקח

דוד ביטן:  זה מצטייר ככה, גם אם זה לא ככה

דוד ביטן:  המדינה מעלה, ואז כולם מעלים

דוד ביטן:  כי אם המדינה החליטה להעלות, אז כנראה אין בעיה להעלות

דוד ביטן:  אז אתם לא מבינים שזו המשמעות של העניין

דוד ביטן:  ואתם תראו מה יהיה לכם במחירים עכשיו

דוד ביטן:  אם חושבים שלא יהיה

דוד ביטן:  יהיה תוהו ובוהו בעניין הזה

דוד ביטן:  כל הפעילות

דוד ביטן:  אתם חושבים שעכשיו מביאים חוק על מונופולים, שההשפעה של זה אולי תהיה בעוד ארבע שנים

דוד ביטן:  תכלס, למחיר העכשווי, אין לזה השפעה

דוד ביטן:  נכון, צריך רובד על רובד, ולטפל בכל הבעיות

דוד ביטן:       אבל, אתם צריכים להבין באוצר, שאין ברירה

דוד ביטן:  לפעמים, יש מצבים, שאין ברירה

דוד ביטן:  בדיוק כמו שאתה בא אלינו ואומר לנו, שמע, חייבים להעלות את המס פה ופה

דוד ביטן:  לא שאתם מבקשים את זה

דוד ביטן:  כי יש גירעון גדול מאוד, ואז הח"כים יושבים ומתחשבים במדינה, ועושים את הפעולה, למרות שזה נגד הבוחרים שלהם

דוד ביטן:  אבל, גם אתם צריכים להבין את העניין הזה

דוד ביטן:  מה? אין לכם חלק ממה שקורה במדינה? רק את התפקיד הצר שלכם, לגבות כסף, ולחלק אותו אחר כך איך שאתם רוצים

דוד ביטן:  אז מה?     

יוסי שריד: לסכם את דבריי, אני רק מחזק את מה שאתה אומר

יוסי שריד:  ראש הממשלה בהחלט חשב על נושא הסובסידיה הזה

דוד ביטן: לא סובסידיה, פיצוי

יוסי שריד: פיצוי, מענק

יוסי שריד:  חשבנו על זה, וזה לא נפל - - -     

רם בן ברק: רק צריך להבין, גם בסופו של דבר, אחרי שנשב, וכן יהיה הסכם, ההסכם הזה יעלה כסף

יוסי שריד: הכל עולה כסף

רם בן ברק: זה לא שזה יהיה בחינם

דוד ביטן: בשביל זה אנחנו מתקצבים

יוסי שריד: הכל עולה כסף

רם בן ברק: ולכן, זה לא שמאה המיליון האלה - - -     

דוד ביטן: לא, זה נותן לנו - - -     

רם בן ברק: כנראה ההסכם יהיה יותר ממאה מיליון

דוד ביטן: בן ברק, לא

דוד ביטן:  זה נותן לנו כרגע עד ספטמבר שקט

רם בן ברק: כן, כן

רם בן ברק:  אני מבין

רם בן ברק:  אני מבין

דוד ביטן: אחר כך נשב

דוד ביטן:  ודאי

דוד ביטן:  לא אמרתי שלא

יוסי שריד: טוב, אלה הדברים שלי

יוסי שריד:  אני חושב שאנחנו יודעים באיזה צד אנחנו, רק אנחנו לא אוהבים להוריד ידיים

יוסי שריד:  לא לאוצר ולא לחקלאים

דוד ביטן: אין להם ברירה אבל

דוד ביטן:  הם לא רוצים לשמוע

יוסי שריד: בסדר

יוסי שריד:  אז בוא נשמע

דוד ביטן: הם לא שומעים

דוד ביטן:  מה לעשות?     

יוסי שריד: בסדר

כפיר בטט: אני יכול להיכנס, כבוד יושב הראש?     

דוד ביטן: הם מחפשים לנו את המילים, אבל אנחנו לא מוכנים לזה

דוד ביטן:  מה? האוצר

כפיר בטט: כן, כפיר בטט

דוד ביטן: הוא בסדר גמור, אין לי טענות, אבל הוא מגן על העמדה כל הזמן

אליהו ברוכי: אמרנו, מגיע עם בגדים בלי כיסים

דוד ביטן: הוא תמיד יושב לי ליד המחשב, שאני לא אראה אותו אף פעם

קריאה: יש לו שם קצר ויפה – "כפיר אין לי"

יוסי שריד: לא, למה אתם אומרים את זה? זה לא בסדר

יוסי שריד:  אנשים עושים את העבודה

יוסי שריד:  הכל טוב

כפיר בטט: אני אתחיל רגע, קודם כל, דיברתם הרבה על ההסכם

כפיר בטט:  אז יש הסכם עכשיו גם עם הנציגים, זה הזמן גם להודות לנציגי ענף החלב שכן נרתמו, והיה הסכם שסגרנו ביום ראשון האחרון, שלא רק שמוריד בכמחצית את העלייה, - - -     

דוד ביטן: על זה אמרתי לכם תודה רבה

כפיר בטט: הוא גם מבטל בנובמבר את הפעימה שהייתה אמורה להיות שעוד נקבעה בהסכם הקודם

כפיר בטט:  ולכן, אני חושב שכבר יש בשוה משמעותית

כפיר בטט:  כי בעינינו, היא לא רק על פער הזמנים, וזה בעינינו, גם הראנו את זה, וגל דיבר על זה בוועדה פה, שאיך שזה משפיע קדימה על המחירים שיהיו

כפיר בטט:  לא רק בשנה הקרובה

כפיר בטט:  עכשיו, צריך להבין, העליתם הרבה מאוד עניינים גם של סבסוד, גם של מע"מ, וגם של סיוע

כפיר בטט:  בסופו של דבר, מדינת ישראל לא מסבסדת מוצרי צריכה משנות השמונים

כפיר בטט:  עברנו מסבסוד למצרך, לסבסוד לנצרך

כפיר בטט:  וזה מה שאנחנו עושים, אגב, סגן השר

כפיר בטט:  כשאנחנו מדברים על סיוע לנזקקים, אז לא רק שיש לנו את הדרכים האלה

כפיר בטט:  דרך מערכת המס, דרך מערכת קצבאות

דוד ביטן: זה לא, אבל זה פיצוי

דוד ביטן:  זה לא סבסוד

כפיר בטט: לא, זה לא פיצוי

כפיר בטט:  אני מדבר על סיוע לאזרחים, אנחנו מדברים, בסדר? המטרה שלנו פה היא לסייע לאזרחים

כפיר בטט:  אז שם, לא רק שזה קיים, גם יש את המנגנונים האוטומטיים כדי להבטיח שכשמתייקרים המוצרים במשק, כשעולה יוקר המחייה, כשיש יש אינפלציה, הכל מוצמד באופן אוטומטי ככה שקצבאות הילדים, וקצבאות הבטחת ההכנסה, ונקודות הזיכוי, ומדרגות המס, וכל הדבר האלה הולכים ביחד

כפיר בטט:  כי בסופו של דבר, אנחנו באים לסייע

דוד ביטן: אבל, הם לא מספקים

דוד ביטן:  אתה יודע את זה

דוד ביטן:  מה?     

כפיר בטט: מה זה?     

דוד ביטן: קודם כל, יש הבדל

דוד ביטן:  לא, אני רוצה להתווכח איתך קצת

דוד ביטן:  יש הבדל

דוד ביטן:  אתה נותן נקודות זיכוי או מעלה באינפלציה וזה, בסדר גמור

דוד ביטן:  נקודות זיכוי, אתה יכול לבטל אותן מחר בבוקר

דוד ביטן:  ברגע שאתה אומר לי שנתת נקודות זיכוי, אני מבין שלא נלחמת ביוקר המחייה

דוד ביטן:  אתה אומר, נתתי פיצוי

דוד ביטן:  אז לצידי - - -      

קריאה: אתה משלים עם זה

כפיר בטט: אז אני אסביר מה זה - - -     

דוד ביטן: אבל, המחירים עולים לכל החיים

דוד ביטן:  נקודות זיכוי, אחרי שנה-שנתיים אתה מבטל אותן

כפיר בטט: לא

דוד ביטן: זה תמיד הוראת שעה, זה לא לכל החיים

דוד ביטן:  ולכן אני אומר לך, יש מצבים שכן צריך להתערב

אליהו ברוכי: נקודות זיכוי בסוף לא מגיעות לכל האזרחים

כפיר בטט: לא, יפה, אבל - - -     

דוד ביטן: גם לא מגיע, אבל גם לא, זה לשנתיים

כפיר בטט: חבר הכנסת, נצמדתם רק לנקודות הזיכוי

דוד ביטן: עכשיו העברת, בהוראת שעה

דוד ביטן:  תגיד לי זה הוראת שעה?      

כפיר בטט: שנייה, אני אסביר

דוד ביטן: הוראת שעה מה שהעברת בנקודות זיכוי?     

כפיר בטט: לא, לא

דוד ביטן: הוראת שעה

דוד ביטן:  אבל, המחירים עולים לא כהוראת שעה

דוד ביטן:  הם עולים באופן קבוע

כפיר בטט: אדוני יושב הראש, אני אציין שוב את מה שאמרתי

כפיר בטט:  כל מערכת המס והקצבאות שלנו מבוססת, קצבאות גם, הקצבאות הן לא הוראת שעה, וגם לא רוב נקודות הזיכוי

כפיר בטט:  כל המערכת כולה מבוססת על איזושהי - - -     

דוד ביטן: רק קצבאות

דוד ביטן:  רק קצבאות

כפיר בטט: זה שהיא מבוססת על הצמדה למדד המחירים לצרכן

כפיר בטט:  כשאנחנו מדברים על סיוע, מדינת ישראל, שוב, היא מסייעת לנצרך, לא למצרך

כפיר בטט:  היא לא באה ובוחרת מוצר כזה או אחר שאותו היא רוצה לסבסד

כפיר בטט:  בין אם זה ביצים, חלב, קמח חיטה או מלח

כפיר בטט:  זה לא משנה

כפיר בטט:  אנחנו באים לסייע לצרכנים, והצרכנים יעשו עם זה מה שהם חושבים

כפיר בטט:  אני אומר, אפילו, שיש מנגנונים אוטומטיים

כפיר בטט:  כל הקצבאות, כל מדרגות המס, כל נקודות הזיכוי, מוצמדים לממד המחירים לצרכן, ולכן, ככה בעצם מדינת ישראל מסייעת

כפיר בטט:  הסיבה שזה לא נכון לבוא ולסייע למוצר מסוים, כי אין כיס של האוצר

כפיר בטט:  הכיס הוא הכיס ל הציבור

כפיר בטט:  אנחנו לא צריכים לבוא ולסבסד ביקוש למוצר מסוים, ולהגיד שהמוצר הזה עדיף על מוצר אחר, על ידי זה שאנחנו נבוא וניתן כסף דווקא לו

כפיר בטט:  אנחנו נותנים סיוע לאזרחים

אליהו ברוכי: עדיין אתה מדבר על מוצרים שהמחירים שלהם מפוקחים

אליהו ברוכי:  זאת אומרת, גם המדינה הבינה שאלה מוצרים חריגים

אליהו ברוכי:  מוחרגים מכל סל המזון

כפיר בטט: הסיבה שהמוצרים האלה מפוקחים היא מכמה סיבות

דוד ביטן: מה אתה מציע? מה אתה מציע?     

כפיר בטט: אני אומר שוב

דוד ביטן: להשאיר את המצב ככה?     

כפיר בטט: ציינת בצורה מאוד טובה שזה עניין של מאבק ביוקר המחייה

כפיר בטט:  והסיבה שזה מאבק היא שיש פה עניינים קשים

כפיר בטט:  אני באמת מברך על הגיבוי שהבית הזה, ואתה במיוחד, נותן פה לעניין הזה של יוקר המחייה

כפיר בטט:  כי בלי הגיבוי של הבית הזה ושל הוועדה הזאת, לא נצלח במאבק הזה

כפיר בטט:  למה אני מתכוון כשאני אומר מאבק? כל רפורמה שלא נביא, כמה שנרצה גם להביא אותה בהסכמה, וכמה שיותר שותפים יהיו בתוכה

כפיר בטט:  כל רפורמה כזאת מזיזה את הגבינה וגורמת לכך שמישהו שהמצב נוח לו, יצטרך להשתנות קצת

כפיר בטט:  וזה תמיד יגרום לכך שמישהו יפסיד

כפיר בטט:  כי בסופו של דבר אנחנו רוצים שהציבור ירוויח

כפיר בטט:  יהיה יותר יעיל, יותר תחרות, יותר מגוון

כפיר בטט:  ופה זה אומר שיכול להיות שמישהו יפסיד

כפיר בטט:  ההפסד הזה של המישהו האחד, זה המאבק

כפיר בטט:  לבוא ולהגיד שניקח מכיס אחד של הציבור, דרך הוצאה של האוצר, ופשוט לתת למקום ספציפי, כי החלטנו שעכשיו ספציפית זה חלב, זה לא הדבר

כפיר בטט:  זה לא המאבק

כפיר בטט:  פה זה פשוט לקחת מכיס אחד לכיס אחר

דוד ביטן: מה זה כיס אחד לכיס אחר? לא הבנתי

כפיר בטט:  אין כיסים לאוצר

כפיר בטט:  כל הכיסים של האוצר הם הכיסים של הציבור

דוד ביטן: בסדר, נו

כפיר בטט: להחליט עבור הציבור שאנחנו עכשיו חושבים שדווקא לחלב אנחנו צריכים לתת - - -     

אליהו ברוכי: זה לא חלב

אליהו ברוכי:  גם יושב הראש אמר את זה

אליהו ברוכי:  חלב זה שרשרת

אליהו ברוכי:  חלב זה עליית מחיר שהממשלה אומרת שלא אכפת לה עכשיו מהעלייה הזאת

כפיר בטט: לא, שוב אני אומר

אליהו ברוכי: זה המסר שפה עומד על השולחן

אליהו ברוכי:  אנחנו רוצים שהממשלה, לא אכפת לה? אנחנו בכנסת, אכפת לנו מהעלייה הזאת

אליהו ברוכי:  אנחנו לא מוכנים שהמסר הזה יעבור בצורה כל כך חלקה

אליהו ברוכי:  אתה רואה לבד את השרשרת של העליות

אליהו ברוכי:  אחרי תנובה באה טרה, ואחרי טרה, שרשרת ארוכה, וזה לא נגמר

כפיר בטט: אז ראשית, היו עליות גם עוד הרבה לפני כן

אליהו ברוכי: נכון

כפיר בטט: אנחנו נמצאים במצב כלכלי עולמי שבו יש אינפלציה

כפיר בטט:  אבל - - -     

אליהו ברוכי: כי אין יבואנים שאין להם קשר בכלל לעולם החי

דוד ביטן: אני רואה שאלה - - -     

אליהו ברוכי: בתי קפה, פיצריות

אליהו ברוכי:  כולם שם

דוד ביטן: רגע, רגע

דוד ביטן:  אני רואה שאתם לא מציעים שום דבר

אליהו ברוכי: באו להגיד לנו למה לא

דוד ביטן: אתם רק מדברים איתנו באופן כללי על העקרונות

דוד ביטן:  אנחנו לא באנו עכשיו לסמינריון באוניברסיטה

דוד ביטן:  אני רק רוצה להגיד לך דבר כזה

דוד ביטן:  אני גם יודע שראש הממשלה בגדול תומך במתן סיוע ביניים על מנת למצוא את העניין הזה בתקופה הקרובה

דוד ביטן:  אז אנחנו אומרים דבר פשוט

דוד ביטן:  קודם כל אנחנו מודים לממשלה על זה שהיא הפחיתה את זה מ-17% - - -     

כפיר בטט: הממשלה ונציגי ענף החלב, יש לומר

דוד ביטן: בסדר

דוד ביטן:  חכה

דוד ביטן:  אבל, אתם ישבתם איתם להסכמה

דוד ביטן:  אנחנו מודים לממשלה על הפעולה שהיא עשתה, זו פעולה חשובה

דוד ביטן:  כי אז פניתי לשר האוצר בעניין הזה, עוד מראש, והוא אומר לי, אני אפחית את זה בחצי

דוד ביטן:  הוא עמד במשימה שלו

דוד ביטן:  ואני מודה גם כן לרפתנים וליצרנים וכולם על שיתוף הפעולה הזה

דוד ביטן:  אבל, לצערי זה לא מספיק, כי יש לזה השלכות רציניות מאוד

דוד ביטן:  מה גם שחלב זה מוצר בסיסי

דוד ביטן:  ואנחנו מחליטים בצורה כזו - כרגע הממשלה תיתן פיצוי של מאה מיליון שקל, ותעשה צו שמחירי החלב יחזרו למה שהיו, באחד במאי, לפני האחד במאי, השלושים באפריל

דוד ביטן:  כדי שבארבעה החודשים שנותרו, נעבוד על פתרון ארוך טווח בעניין הזה, או לפחות לשנים הקרובות

דוד ביטן:  ואנחנו יודעים מה צריך לעשות

דוד ביטן:  ואני מאמין שגם היום הממשלה יודעת מה לעשות

דוד ביטן:  והיה, אני לא מאיים, שזה לא יקרה עד יום ראשון, או עד יום שני, נעזוב את השבת כדי שלא יהיו לנו בעיות

דוד ביטן:  אנחנו ניאלץ, הח"כים, להיכנס לפעולה בצורה שונה ואחרת

דוד ביטן:       כמו שעשינו את זה בזמנו בקצבאות הנכים, שהעלינו אותם

דוד ביטן:  הייתה התנגדות של האוצר בעניין הזה, אבל בכל זאת עשינו

דוד ביטן:  כל הבית התארגן

דוד ביטן:  גם פה הבית יתארגן

דוד ביטן:  אני מבטיח לכם שתהיה התארגנות של כל המפלגות

דוד ביטן:  ותסתכלו מה קורה

דוד ביטן:  זו הבקשה שלנו

דוד ביטן:  זאת ההחלטה שלנו

דוד ביטן:  ואנחנו מבקשים מכם לקבל אותה כפי שהיא

דוד ביטן:  אנחנו הולכים לקראתכם בהרבה מאוד חוקים

דוד ביטן:  ותקציב המדינה

דוד ביטן:  וכל מיני עקרונות

דוד ביטן:  גם אם אנחנו לא מסכימים עליהם עד הסוף, אז הפעם הגיע הזמן שאתם תלכו איתנו

דוד ביטן:  אז אם יש ח"כים שחושבים משהו אחר, אז אני אשמח לשמוע

דוד ביטן:  אם לא, זאת ההחלטה של הישיבה הזאת

דוד ביטן:  עד יום שני

דוד ביטן:  אם עד יום שני, אתם - - -     

דן אילוז: ההחלטה זה לתת להם לחזור עם תשובה עד יום שני?     

דוד ביטן: לא, לא

דוד ביטן:  זאת ההחלטה

דן אילוז: אז לא הבנתי

דוד ביטן: אם הם לא יחזרו בתשובה, לקבל את ההחלטה שלנו, אם כך אנחנו נעשה פעולות אחרות ממה, נעשה פעולות חריגות

דוד ביטן:  והפעולה הראשונה החריגה זה שתוגש הצעת חוק ביום שני או שלישי, להפחת המע"מ במוצרי המזון, כמו ב-OECD

דוד ביטן:  זה דבר ראשון

דוד ביטן:  וזה יהיה

דוד ביטן:  אנחנו נעביר את ההחלטה הזאת

דוד ביטן:  נעביר את הצעת החוק הזאת

דוד ביטן:  שלא תתבלבל

דוד ביטן:  זה יהיה

דוד ביטן:  אז בואו תשקלו את שוב פעם

דוד ביטן:  מה זה הדבר הזה? מה אנחנו לא חלק העם הזה? כולנו ביחד? מה? תגיד לי, ההורים שלך לא קונים חלב?      

כפיר בטט: כבוד יושב הראש, אני לא חושב שזה עניין אישי

דוד ביטן: קונים חלב, אז מספיק עם זה

כפיר בטט: לא שלי ולא של ההורים שלי

דוד ביטן: בסדר, נו

דוד ביטן:  אין בעיה

כפיר בטט: כולנו רוצים פה להוריד את יוקר המחייה

דוד ביטן: הכל בסדר

כפיר בטט: מה שאנחנו מנסים להגיד לפי עמדתנו - - -     

דוד ביטן: אתה לא פועל להוריד

דוד ביטן:  למה אתה לא פועל? אתה מביא לי חוקים שהתוצאה, כל חוק ההסדרים זה חוקים שאולי בעוד ארבע שנים הם ישפיעו

דוד ביטן:  אולי חוץ מחוק אחד או משהו

כפיר בטט: אני חושב שבאמת הדרך להוריד את יוקר המחייה זה שינויים מבניים

דוד ביטן: אז מה? מה אתם רוצים? בסדר

כפיר בטט: זה לא לקחת מכיס אחד לכיס שני

דוד ביטן: מה זה כיס אחד לכיס שני? זה תמיד כיס אחד לכיס שני

דוד ביטן:  כיס של האוצר זה לא כיס שלכם

כפיר בטט: בוודאי שלא

כפיר בטט:  של הציבור

דוד ביטן: בסדר

דוד ביטן:  הכל זה של המדינה

דוד ביטן:  גם זה וגם זה

כפיר בטט: לכן, לנו - - -     

דוד ביטן: זה נקרא סדרי עדיפויות

דוד ביטן:  אתה מתעלם מהמילה "סדרי עדיפויות"

כפיר בטט: לא

יוסי שריד: אז כפיר, מה אתה מציע במקום לקבל החלטות? יש משהו על הפרק?     

כפיר בטט: אני מציע, חד משמעית, כפי שאתה המלצת, כפי שאתה אמרת, שוב, ואני אומר את זה שוב, חייבים את הגיבוי של הבית הזה

דוד ביטן: לא יהיה לכם את הגיבוי של הבית הזה

כפיר בטט: כי בלי, הרוב המוחלט של הדברים זה חקיקות

כפיר בטט:  כדי להביא לשינויים מבניים אמיתיים בדבר הזה

דוד ביטן: טוב, אין בעיה

כפיר בטט: ציינו פה גם שבאמת בכל הסכם יש כסף

כפיר בטט:  כן, מוכנים גם לשלם כסף כדי שזה יביא לתוצר יותר יעיל

דוד ביטן: בסדר

דוד ביטן:  תודה רבה

כפיר בטט: ולשיפור בטווח הארוך

דוד ביטן: תודה רבה

דוד ביטן:  ח"כים, אתם רוצים להצביע על זה? אין לנו טענות אליהם

דוד ביטן:  יש לי טענה לאנשים? אין לי טענה, הם בסדר

דוד ביטן:  מה?     

יוסי שריד: הם מעלים את המחיר הלא מפוקח

יוסי שריד:  כולם פה, תנובה - - -     

דוד ביטן: הם העלו, זה היה ברור שהם העלו את המחיר המפוקח

דוד ביטן:  מה אני צריך, אישור של תנובה?     

אליהו ברוכי: אבל כולם העלו

דוד ביטן: זה ברור לגמרי

אליהו ברוכי: גם בתי הקפה יעלו, גם עכשיו הפיצריות

אליהו ברוכי:  כולם יעלו

אליהו ברוכי:  הכל חרם

דוד ביטן: שטראוס לא מייצרת כמעט כלום, והיא העלתה את המחיר הלא מפוקח

דוד ביטן:  טוב, מי בעד ההצעה שהצעתי?     

דן אילוז: אני לא הבנתי

דן אילוז:  דוגרי

דן אילוז:  אני לא הבנתי

דוד ביטן: מה לא הבנת? מה לא הבנת? מה? ברור מאליו

משה אבוטבול: עד יום שני - - -     

דן אילוז: עד יום שני מה?     

דוד ביטן: עד יום שני זאת ההחלטה

משה אבוטבול: האוצר יחזרו בתשובה

דוד ביטן: אם הם מסכימים, אנחנו יודעים, אם לא, אז אנחנו נעשה את מה שצריך

דן אילוז: לדעתי - - -     

דוד ביטן: אוקיי, אז תהיה נגד זה, אם אתה רוצה

דוד ביטן:  מי בעד? מי נמנע? מי נגד?     

דן אילוז: אני נמנע, יאללה

דוד ביטן: נמנע, בסדר

דוד ביטן: בעד – 4 

דוד ביטן: נמנעים – 1 אנחנו העברנו את זה

דוד ביטן:  עד יום שני

דוד ביטן:  אנחנו לא צוחקים הפעם

דוד ביטן:  יש לזה השלכות ארוכות טווח

דוד ביטן:  פעם אחת תלכו איתנו, לא יקרה שום דבר

דוד ביטן:  תלכו איתנו על העניין

דוד ביטן:  תודה רבה